དུས་ཚོད་ནམ་ཐོབ་ལ་ངས་ཕྱི་ལ་ཕྱིན་ནས་རང་བྱུང་ཁམས་དང་།ཁ་ཟས་སོགས་མྱོང་ཐབས་བྱེད་ཅིང་།མི་འདྲ་མིན་ཐུག་འཕྲད་ཀྱིས་གྲོགས་པོ་འགྲིག་ཐབས་བྱེད་ཀྱི་ཡོད།འཛམ་གླིང་འདིའི་ནང་ང་ཚོ་ཁེར་རྐྱང་སྡོད་ཀྱི་མེད་པ་དེ་ནི་ངོ་མཚར་ཆེ་བའི་བདེན་པ་ཞིག་རེད།ཕྱི་ལ་འབྲེལ་བ་བྱས་ཏེ་ཉམས་མྱོང་བསགས་དང་མ་གསོག་དེ་རང་ལ་རག་ལུས་པ་རེད།ཡང་ངས་ཉམས་མྱོང་ཟེར་དུས་ཐེ་བྱུས་བྱས་པ་ལ་ཟེར་གྱི་མེད།རྗེས་སུ་ཡི་རང་གི་བློས་ཉམས་མྱོང་གསོག་ཐུབ་པ་ཡིན།སྙེམ་ཆུང་བློ་སྒོ་ཡངས་པོ་བྱས་ན་ཤེས་བྱ་མང་པོ་ཐོབ་ཀྱི་རེད།གང་ཡིན་ཟེར་ན་རང་གིས་མ་ཤེས་པ་གཞན་གྱིས་ཤེས་པ་མང་པོ་ཡོང་གི་རེད།དེ་བཞིན་ང་ཚོས་ཤེས་ལ་གཞན་གྱིས་མ་ཤེས་པ་ཡང་མང་པོ་ཡོད་རེད།